Logistika
<s>Logistika (od francuskog logistique, od logis = štab) u najširem značenju je snabdjevanje, odnosno 
nabava, održavanje, zamjena i distribucija materijala i osoblja.</s>

<s>Logistička revizija-sveobuhvatna provjera efikasnosti logističkih podsistema poduzeća.</s><s>Tokom logističke revizije, identificiranje "problematičnih područja" , sastavlja se stablo uzročnih odnosa između njih, provode se ekonomski izračuni sistema upravljanja zalihama, korištenja prostora, prodaje.</s>

<s>Ili ukratko - imati pravu stvar, na pravom mjestu, u pravo vrijeme.</s>

<s>Logistika je i zajedinički termin koji ima više značenja;
U vojnoj terminologiji - logistika je djelatnost i naučna disciplina koja se bavi organizacijom pokreta, smještaja i snabdjevanja vojnih jedinica u ratu i miru.</s><s>Odnosno to je sistem planiranja, nabave, skladištenja, raspodjele, čuvanja, evakuacije i distribucije materijalnih sredstava, ali i planiranje  
kretanja, izvlačenja i hospitalizacije vojnika izgradnjom, održavanjem i sanacijom potrebnih objekata, uz organizaciju prehrane i svih životnih potreba vojske, od kupanja, pranja, održavanja odjeće i obuće do mrtvozorništva.</s>

<s>U prenesenom značenju logistika znači podršku, pomoć</s>

<s>U starogrčkoj matematici logistika, je značila znanje praktičnog računanja.</s>

<s>Logistika u privredi znači - organiziranu distribuciju materijala, a ponekad i ljudi.</s><s>Taj termin se prvi put pojavio u vojscii, ali se vremenom proširio i na privredu i ostale društvene djelatnosti.</s>

<s>Karakteristike i historija</s>

<s>Logistika podrazumijeva izvršenje velikog broja koordiniranih posebnih aktivnosti.</s><s>Američka organizacija  Savjet za logistički menedžment (Council of Logistics Management), definirala je 1991. logistiku kao - proces planiranja i kontrole, efikasnog provođenja 
distribucije i skladištenje robe, usluga i sličnih stvari iz mjesta nabave (porijekla) do mjesta gdje se konzumiraju (prodaju) u skladu sa 
zahtjevima tržišta.</s>

<s>U najvećem broju manjih poduzeća, sve aktivnosti vezane uz taj posao nalaze su unutar jednog odjela logistike, ali u većim kompanijama, postoje brojni odjeli koji se time bave, od samog provođenja i upravljanja, do kontrole i planiranja.</s><s>Pojedina poduzeća nemaju taj odjel, već to autsorsaju, ta praksa naziva se logistika treće strane.</s>

<s>Etimologija</s>

<s>Logistika je u francuski došla iz starogrčke logistikē, što je značilo znanje računanja, jer 
se čovjek koji dobro operira brojevima zvao - logistikos, a korijen te riječi je višeznačni logos, što je u ovom konkretnom slučaju 
značilo razlog.</s>

<s>Povezano
 Upravljanje lancem snabdevanja</s>

<s>Izvor</s>

<s>Vanjske veze
 What is logistics? na portalu LogisticsWorld 
 Logistics na portalu Encyclopædia Britannica</s>

<s>Menadžment
Ekonomski pojmovi
Mikroekonomija</s>

